**Innkalling og sakspapirer til Fredrikstad MS speidergruppe**

**Årsmøte mandag 28.mars 2016 i metodistkirken**

**kl 18 -19.30**

|  |
| --- |
| ***La oss derfor, på veien mens vi trener våre speidere, holde de høye mål foran oss, og ikke bli for opptatt av skrittene.*** |
| **– – Lord Baden-Powell** |

****

**Du innkalles herved til årsmøte i Fredrikstad metodistspeidergruppe.**

**28.februar kl 18.00**

* 1. **Godkjenning av innkalling og saksliste**
	2. **Godkjenning av representanter**
	3. **Godkjenning av saksliste**
	4. **Valg av tellekorps**
	5. **Valg av referent**
	6. **Valg av to til å underskrive protokoll**

**2. Årsrapport fra gruppa og enhetene - deles ut på årsmøtet**

**3. Regnskap – gjennomgås på årsmøtet**

**4.0 Valgkomiteens innstilling presenteres og presentasjon av kandidater som har sagt seg villig til å motta valg**

**4.1 Gjennomføring av valg**

**5.0 evt.**

**VEL MØTT**

**Rita Standal**

**Gruppeleder**

**Fredrikstad MS speidergruppe**

Gruppeledelsen har hatt 2 møter i 2015, og i tillegg har i jobbet veldig bra gjennom telefon eller epost. Styret har tatt seg av en del av fellesaktivitetene som vi har hatt i gruppa dette året.

Gruppeledelsen har bestått av følgende: Rita Standal gruppeleder, Stryemedlem: Geir Kristiansen, Aage Halvorsen, Erika Kurahachi, Hedda Marie Pedersen, Beate Molander (kasserer), Thomas Zakariassen Regnskap og Tom Rohde-Moe (revisjon)

**Medlemstall**

Speidergruppa ser ut til å ha stabilisert seg på et medlemstalle som svinger mellom 90 -100 medlemmer gjennom året. Dette er vi fornøyd med. Roverne trenger drahjelp for å få litt mer fart i sine aktiviteter, og det er gruppeledelsens oppfatning at disse må vi jobbe mer med for å beholde i årene fremover. Kretsen har en felles rovergruppe som har regelmessige møter x2 pr mnd – og våre rovere oppfordres til å delta på aktivitetene som arrangeres via disse.

Vi har ikke markedsført oss for å rekruttere ny medlemmer med annonsering, og det ser ut til at gode aktiviteter er markedsføring godt nok i seg selv.

**Fellesaktiviteter i regi av gruppa**

Det har vært flere fellesaktiviteter i 2015. Speiderparadene har vært fine, men hatt noe varierende oppmøte.

Det ble arrangert en meget vellykket vintertur til Gautefall leirsted for hele speidergruppa, og her deltok 80 stk store og små.

Loppemarked for speidergruppa ble avviklet i mars i lokalene til den gamle bensinstasjonen på Ørebekk.

Jamboregjengen hadde salgstelt i kirkeparken 17. mai.

Kickoff for Rovere med Paintball kveld i august.

Den tradisjonelle turdagen ble døgnet mellom lørdag og søndag 3. helgen i september avviklet oppe ved 2. dam i Bjørndalen. Her valgte hele speidergruppa å rigge seg til med telt, huker, leirbål, kanoer, pil og bue skyting og masse sosial hygge. Søndag hadde vi en scouts own sammen med metodistkirken og domkirken ut i det fri.

Speidergruppa sendte totalt 9 stk av våre ledere og rovere på Camp education i november. Her valgte noen å delta på knivkurset og noen tok ulike delkurs gjennom helgen. Camp Education gir våre unge rovere og ledere mulighet til å ta lederutdanning og vi vil i årene som kommer oppfordre disse til å benytte seg av denne muligheten.

Flere av våre patruljeførere og assistenter har i regi av kretsen fått ulike kurs i patruljeledelse.

**Fellesaktiviteter i regi av kretsen**

Kretsen har arrangert troppskino for troppene og karneval for småspeidere i februar, småspeiderleir på Pernes i juni med Bjørn Erik Simensen som leirsjef. Kretsleir ved Strømfoss sluser i Aremark i juni. Rock Mot mygg på Pernes i august arrangert av 4 -5. Fredrikstad. Speidertivoli i Lykkebergparken i september, småspeiderkino for alle småspeidere i november og til sist Senke skuldrene for alle kretsens rovere og ledere i Desember.

**Økonomi**

Gruppa har tilfredstillende økonomi. Vårt årlige loppemarked bidrar til et tilskudd som gjør at vi fortsatt kan holde prisen på våre aktiviteter så lave som mulig. Fortsatt sponser gruppa med utgiftene til buss i forbindelse med vår årlige vintertur. Vi søker om støtte der det er mulig og får årlig litt tilskudd på denne måten også. Vi fikk blant annet penger til oppgradering av vårt klatreutstyr av Cicingong lokalsamfunnsutvalg på kr 10 000,- . Slike søknader legger gruppeledelsen inn der det er mulig gjennom hele året. Noen ganger får vi tilslag andre ganger ikke.

Økonomien i gruppa er pr d.d god.

Viser til regnskapet.

**Generellt.**

Flere av våre patruljeførere deltok på peff treff på Finnsnes i regi av MS korpset en helg våren 2015. I September arrangerte roverutvalget i korpset et rovertreff med rafting i Sjoa her deltok 6 av våre Rovere. Gruppelederen deltk på en gruppeledersamling i oktober på Harestua.

Speidergruppa sendte totalt 11 stk som deltagere til Jamboree i Japan: Følgende var deltagere som speidere: Astrid Seland, Hedda Marie Pedersen, Pål Kristiansen, Jørgen Antonsen, Jonas Garmo Nilsson, Simen Hermansen, Ole Forsberg, Trygve Haugland, Hermann Molander Hellberg og Markus Moræus. Frida Marie Haugland deltok som IST.

Jamboregjengen deltok på mange ulike dugnader og arrangementer de siste prene før avreise og det er med stolthet vi kan si at det faktisk er mulig å sende ungdommer ut i verden ved hjelp av kun dugnadsinnsats og uavhengig av foreldres eller familiens økonomi. De hadde en kjempe opplevelse og fikk mulighet til å være tilstede i Japan under 70 års markeringen for Hiroshimabomben. Vi håper at flere av våre yngre speidere vi la seg inspirerer til å delta på neste Jambore i 2019 i USA.

Vi må i tiden som kommer jobbe systematisk med ytterligere lederrekruttering, da mange av våre ledere har holdt på i mange år.

Verv utenfor speidergruppa: Birgitte Hermansen kasserer i Korpsstyret nasjonalt, Beate Molander styremedlem i speiderrådet i Fredrikstad, Heidi Moræus styremedlem i Fredrikstad krets og Rita Standal 1. vara styremedlem i Fredrikstad krets. Tove Arntzen sitter i redaksjonskomiteen for menighetsbladet og faste oppdrag med bilder og artikler for bladet Speideren på vegne av Norges speiderforbund.

Fredrikstad 15.03.2016

Rita Standal

Gruppeleder

**Årsrapport for Bevere 2015**

Beverne har vært en liten gjeng i 2015, men en engasjert gjeng.

Vi har hatt fokus på å ta merker gjennom året og har valgt å delta på noen av aktivitetene sammen med småspeiderne.

Våren har hatt fokus på å lære om fugler, Her har de lært å lage fuglemat, meiseboller, de har laget fuglekasser, malt de, hengt de opp og avsluttet med et besøk på fugletårnet på øra. Her lærte vi om merking og om mange av de ulike slag som er innom området på sin vei der de skal hekke.

Vi deltok på kanotur på Vannsjø i mai sammen med småspeiderne – og de som ønsket å komme å være med et døgn på småspeiderleiren på Pernes fikk muligheten til det.

Høsten har blitt brukt til å bli kjent med naturen rundt Kvernhuset, lære om bål og knivbruk.

Vi overnattet ute oppe ved 2. dam sammen med resten av speidergruppa i September.

Merker har også høsten vært i fokus og samfunnsengasjement merket er et av disse, som et ledd i dette har vi vært på besøk på Fjeldberg sykehjem.

Beveren fikk en ny leder Caroline Smittil Hasselgård på høsten. Hun har vært speider tidligere og vi er kjempe glade for at hun har lyst å være sammen med oss igjen.

Beverhilsen

Caroline, Beate, Lars og Rita

**Årsrapport for 2015 småspeideren**

Ledere: Bjørn Erik Simensen, Erika Kurahachi, Kristin Halvorsen og Frida Haugland

Småspeideren har hatt en jevn vekst gjennom 2015 – og hadde ved årsskiftet ca 28 speidere som regelmessig møtte opp på våre møter.

Vi har hatt fokus på å ta merker gjennom året, og har derfor prøvd å legge opp våre aktiviteter etter kva de ulike merkene krever.

Året begynte med fokus på fugler. Her ble meiseboller laget, fuglekasser snekret, malt etter alle kunstens regler og heng opp i hager og oppe ved vårt lavo område. Vi avsluttet prosjektet med å ha et fuglemøte ute på fugletårnet på øra der vi fikk opplæring i ringmerking og se på fugler fanget i nett og i gjennom kikert.

Vi har deltatt på kretsens årlige karneval. Sammen med gruppa reiste vi opp til Gautefall på vintertur, og vi har hatt en flott kanotur på Vannsjø i mai. Her deltok 40 stk store og små et døgn, en flott opplevelse for alle. Vi har besøkt Skams Klove på Kjøkøya .Årets småspeiderleir gikk av stabelen ute på Pernes – Camp Pernes, med tivoli som fellesaktivitet på søndag , en flott leir med mange fornøyde speidere.

Høsten har vært benyttet til å ha friluftsaktiviteter i området rundt vår lavo og Kvernhuset. Her har fokus vært å lære om det som vokser og gror, knivbruk og tenne bål. Vi har hatt et klatremøte, deltatt på kretsens småspeiderkino og hatt idrettsdag på Cicingong skole. Vi deltok på kretsens speidertivoli i Lykkebergparken i September. Tradisjon tro markerte vi sammen med resten av gruppa at bålforbudet ble opphevet med overnatting oppe ved 2. dam i Bjørndalen døgnet mellom lørdag og søndag 3 helgen i September. Her padlet speiderne kanoer til det ble mørkt, bålet, fikk bruke pil og bue, spikket og hadde det i grunn svært hyggelig.

Vi opplever å ha en flott gjeng småspeidere, og halvparten av gruppen er i alderen til å gå over til troppen til høsten. Denne gjengen er vi stolte av å kunne sende videre for nye eventyr i troppen fra høsten 2016.

På vegne av lederne

Bjørn Erik Simensen

**Årsrapport for Troppen 2015**

**Speidere:**

Troppen bestod av 4 patruljer og 32 speidere på listene på våren. Fra høsten gjorde vi om til 3 patruljer og på listene hadde vi 27 speidere. Noen store sluttet og vi fikk 8 nye speidere på høsten stort sett fra småspeideren. Vi har jevnt over et godt oppmøte og stor trivsel i troppen.

**Ledere:**

Elin Kristiansen har vært troppsleder begge semester og har hatt med seg mange flinke ledere. Heidi Moræus, Rino Hermansen, Benny Arvesen, Geir Kristiansen, Thomas Zakkariassen, Åge Halvorsen og Henrik Rhode Moe har vært aktive. Fra høst semesteret fikk vi også med oss Andreas Pagander som er gammel Fr.stad MS speider. Vi er mange ledere men alle har ikke anledning til å møte hver gang så det er flott at vi er mange.

**Aktiviteter på vårsemesteret:**

Vi deltok på Troppskino i regi av kretsen som er et årlig arrangement og som er veldig populært. Vi var også mange som var med på Gruppeturen til Gautefall i månedsskifte februar-mars. I løpet av to møter i februar og mars sydde vi ca 20 leirbålskapper. Takk til Sissel Seland som ordnet oss inn på Cicignon skole og som hjalp oss med sying. Takk også til Foreldre og besteforeldre som stilte opp med symaskiner og tålmodighet. Det ble mange flotte kapper og mange stolte speidere på leirbål på sommeren. Takk også til Frida Haugland som tegnet et flott gruppemerke til bruk på kappene. I mars hadde vi også tre jenter som deltok på korpsets pefftreff på Finnsnes. I april hadde vi patruljermøter som vi brukte til forberedelse til Kretsbanner og andre uteaktiviteter som speiderne planla selv. I mai hadde vi patrulje turer ved lavoen. Vi deltok også på kretsbanner konkurransen, men vi fikk ingen patruljer videre til NM denne gangen. Før sommeren rakk vi også å padle på Seut elva og ha sommeravslutning på Isegran. På Isegran klatret vi i riggen på Najaden og grillet pølser.

I starten av sommer ferien deltok vi på kretsens leir ved Strømsfoss sluser i Aremark. En flott liten leir med bra program og fint vær. Speiderne hadde bla kano haik. Fr.stad MS med Sissel Seland i spissen arrangerte en hel dags aktivitet for alle speiderne på leiren. Det var et opplegg med masse fine aktiviteter og en spennende finale. Konseptet har Sissel kjørt for oss flere ganger, og det er et opplegg alla 71 grader nor og energi kampen. Tusen takk for hjelpen Sissel! Vi var bare 15 speidere på leiren men det har en forklaring. Vi hadde nemlig 10 speidere som deltok på verdens jamboreen i Japan. De var borte i 3 uker og fikk minner for livet.

**Aktiviteter på høstsemesteret:**

Det første vi deltok på i høst var “Rock mot mygg” arrangementet. Det var et flott opplegg for de eldste speiderne i kretsen. Dessverre fikk det veldig lav deltagelse, det var synd for det var et flott opplegg. Vi deltok også på Speidertivoli som kretsen arrangerer i parken ved Rådhuset. Vi bygde i år igjen vår flotte karusell. Det kan vi gjøre fordi vi har flinke ledere som kan dette, og som tar ansvar for sikkerheten ved et sånt byggverk. Takk til dere! Vi padlet i Vollgravene i Gamlebyen og klatret på Foten på de første møtene på høsten. Dette har vi gjort i flere år på rad nå og er fine møter som speiderne setter pris på. I år var det ekstra stas og padle fordi det hadde kommet så mye regn og var mye vann. Aldri så galt at det ikke er godt for noe. I oktober hadde vi en del patruljemøter hvor speiderne tok merker som patruljene selv hadde planlagt. Det ble jobbet bra og mange tok flere merker. I oktober deltok vi på Jota/joti som arrangeres over hele verden. Vi deltar pr internett og det blir litt LAN også. Ca 20 speidere sov i menighets salen og snakket med speidere fra heleverden o spilte sammen. Takk til Ole Martin for bra nett! Ingen klagde på det nettet. I november fikk vi igjen hjelp av Sissel og fikk låne skolekjøkkenet på Cicignon og arrangerte “Master chef”. Det ble mange kokker, lite søl og mye god mat. Vi fikk også låne gymsalen og hadde et møte med innebandy spilling. Blant lederne har vi også kompetanse på dette, så alt gikk rolig og rettferdig for seg! Jule avslutning hadde speiderne patruljevis. Det ble både pizza og pepperkakebaking m.m.

I november deltok også 8 av våre speidere som går på ungdomskolen på kretsens Peff 1 kurs. Morsomt at så mange ønsker og delta. Det ble et morsomt kurs sammen med mange andre, en herlig gjeng men masse godt humør. Vi gleder oss til peff 2 i april!

Benytter også anledning til å takke for et flott samarbeid med gruppeleder Rita. Du gjør en stor innsats og legger ned masse arbeid for speidergruppa. Ingen sak og drive tropp når du drar i tråene i bakgrunn. Takk også for at du ble med på leir i sommer!

Da gjenstår det bare og takke alle speidere for mange flotte speiderminner i 2015 og takke lederne for super innsats og også for mange fine speiderminner! Jeg kommer aldri til å glemme “Hele leiren baker” som var en uforglemmelig kveld på leir i sommer. Men den historien får dere få en annen gang!

**Elin Kristiansen**

**Troppsleder**